
Frati romini si fn deosebi 
fraţi bucovineni | 


Dati-mi voie să interpretez cälduroasa 
"d-voastră primire mai ales în legătură cu 
- cei unsprezece ani de cînd n'am mai fost 
pe aici, decît în legătură cu însemnătatea 

lucrurilor pe care aş putea să le spun în 
această scurtă privire, nu asupra războiu- 
lui nostru, care a coborit atita suferinţă 
încît nu ieau asupra mea să fac să se simtă 
măcar a mia parte dintr’insa, care a ciş- 
tigat o biruinfä asa de frumoasă incit o 
las să fie povestită de acei cari au luat 
parte la dinsa şi cari au lăsat o picătură 
din singele sau şi o parte din trupul lor 
pe cîmpiile de luptă, ci în conferinţa a- 
| ceasta, dacă i se poate atribui acest nume, 
— sînt citeva cuvinte de pomenire mai 
mult decit o conferință —am în vedere 
numai momentul cînd s'a declarat răz- 
boiul de acum trei ani de zile, de la care 

a resultat lucrul acela mare, neasteptat gi 

inunat de care ne bucuräm cu tofii, a- 
decă faptul că d-voastră şi cu mine şi cu 
noi toţi ne găsim în aceiaşi țară, supt a- 
celaşi steag, aclamind acelaşi, Rege și cre- 
dincioasa tovarăşă a lui care, de la un 
capăt la altul, a împărtăşit tot ceia ce ne 
durea şi tot ceia ce ne bucura. Prin gînd 
mu-mi stă să laud lucruri aşa de mari: 
Trebuie să lăsăm şi urmaşilor ceva. Ur- 
maşii vor vedea lucrurile de mai departe, 
ei nu vor avea atîtea patimi pe care le 


avem noi; urmaşii îşi vor da samă de a-. 


titea lucruri care stau ascuns*,—poate 


că unii oameni se vor ridica, poate — 


că -alfii, se vor cobori—; urmaşii vor 


vedea atitea scrisori care nu erau ME 


nite să fe cetite de nimeni vor strä- 


bate atitea acte diplomatice rămase in _ 
cancelarii sâu care trebuiau să dispară 


pentru ca unele lucruri să nu se ştie 
“niciodată ; urmaşii vor veni, şi, cu mina 
mai plină şi cu ochi mai pătrunzători, vor 
avea un mai larg orizont deschis înnain- 


tea lor ca să judece acest mare războiu, | 
cel mai mare. pe care l-a purtat vre-odata 


națiunea noastră. Căci nu ni putem ins 


chipui că după dinsul ar mai, putea să 


vie unul care să scadă, să umbrească pe 
acesta. Dorim pentru lumea întreagă pa- 
cea şi dreptatea, dorim şi noi cu ceilalți 
ca aceia ce s'a căpătat să se întemeieze 
definitiv, Pe lîngă durerea imentă a epo- 


peii pe care am trăit-o, orice ar veni ar 


Ss! 


fi fad, ar fi şters, ar co plita 0 scădere, 4 


O profanäre, 
De aceia, lăsînd Le aa Sg ceia ca este 


„a urmaşilor, lăsînd luptătorilor ceia ce 


este a luptătorilor. lăsînd atîtea lucruri 
şi inimii noastre pentru că nu e bine ca. 
inima să spuie tot ce. se cuprinde într'insa 
—'0 adevărată biserică are în cuprin- 
sul ei un colţ în care pătrunde | nu: 

mai preotul la anume ceasuri şi, tot aşa, 
în inima! omului trebuie să se găsească 
totdeauna o parte täinuitä privirilor pro- 
fane în care numai conştiinţa, la cel mai | 
sfint şi mai mare ceas, poate să pătrundă 
pentru a se întări mai mult pentru lup- 

tele ce vor veni —, lăsînd, zic, şi: inimilor 
noastre atitea lucruri privitoare la marele 
războiu care nu e bine să le spunem pen- 
tru că.ce ar mai răminea pentru noi din 
lucrurile mari şi sânte care ni trebuie 
pentru a ne ridica la ceasurile grele şi a 

fi mai tari, mă voiu ocupa numai demo: — 
mentul cînd a fost declarat războiul, de 
sensul acestui războiu, de îndreptările a- 
cestui războiu, şi la urmă vom vedea cu 
toţii dacă războiul a trebuit să fie, în a- 
fară de succesul. cu care a fost isprăvit, 
după acel martiriu prin care a trecut în- 


 tregul nostru neam şi care ne-a făcut vred- 


nici de ceia ce am căpătat. 
Acestea sînt lucrurile pe cari voiu căuta 


„să le întăţişez innaintea domniilor voastre, 


să le înfätisez cu putina competinţă pe 


care, o poate avea istoricul şi cu compe- 

tinfa mai mare pe care .o poate avea . 


marturul, Un martur adevărat, vă rog să 
credeţi, iar nu marturul zgomotos, nu 


marturul indiscret. Marturi zgomotosi gi - 


indiscreti au fost destuisi au vorbit, Dum- 
nezeu stia cit, chiar atunci cind trebuiau 
să tacă. Pănă acum nu s'a găsit mijlocul 
ca națiunea să tacă nici cînd se impune 
neapărat. si dinnäuntru, si din afard, de. 
conştiinţă şi de împrejurări să nu spuie 
nimic. Dir marturul acesta care sint eu 
fasumi a fost, cred, bine informat. Dacä 
nu poate sä spuie toate lucrurile, sînt lu- 
cruri pe care le poate spune. : : 

Şi e bine să vă fie spuse mai ales 
d-voastră, pentru că s'or fi petrecut aici 
lucruri pe care noi nu le-am ştiut: multe 


“lucruri atît de nenorocite si atît de tra- 


gice încît e bine că nu s'aadaus şi sufe- 
rinta d-voastră pe lingă a noastră, nu 
pentru a ne demorulisa, căci facem parte 
dintr'un popor care se ţine împotriva ori- 
cării împrejurări, şi numai un neam fricos 
şi nevrednic s'a demoralisat îa cursul răz- 


boiului, dar, oricum, ni-ar fi căzut greu \ 


să le ştim în momentul cînd suferiam aşa de 
mult, cînd străinul trecea {nnaintea noas: 
tfä sfidindu-ne, cînd spunea că biruinţa 
ce o cistigase este definitivă şi că lumea 
întreagă va fi tiritä în lanţuri de alianță 
germano - austriacă - maghiară: bulgară si 
turcă, cutot ceia ce se tirăşte după Turci 
(ilaritate). Era aşa de g:ozav momentul 
acela, atitudinea sfidătoare a străinului 

| St ui dea 
| 
| pe’ care nu-l! puteai zviîrli ati si care 
| spunea că, în definitiv, nici Dumne- 
| zeu din cer, care era, cum zic Englesii, 
«made in Germany», (ilaritate), «făcut în 
Germania», nici Dumnezeu nu este în 
stare să clintească nimic din resultatele 
atinse în aşa stare erau sufletele noastre 
care trebuiau să recurgă Ja cele mai în- 
nalte , prinsipii ale moralei nationale si 
internaţionale pentru a se ţinea în îm- 
-prejurările acestea, încît, dacă am fi aflat 
şi cît afi singerat si afi plins d voasiră, 
cită umilinţă a căzut şi asupra d-voastră 
şi cît de puţin aţi putut resista, atît de 
slabi faţă de ceia ce cădea asupra d-voas- — 
tră, ni-ar-fi făcut rău. Dar nici d-voastră 
nu ştiţi o mulţime de lucruri petrecute la 
noi. Lucrurile acestea poate n'o să le a- 
flati niciodată sau tirziu, de la oameni 
interesaţi. Atitea calomnii sau răspîndit 
asupra noastră, încît, cu toate sfortärile 
altora şi ale d-voastră, se poate să fl ră- 
mas ceva din ele în unele spirite. Avem 
dator.a, în momentul de față, nu numai 
să ne ajutăm, dar să ne stimăm, noi, Ro: 
minii din vechiul Regat. cu cei din afară 
de vechiul. Regat, din Ardeal şi Buco- 
vina, ca toţi. să fim uniţi în acelaşi senti- 
ment de adincă stimă pentru aşa de marea 
parte de cinste ce este în sufletele tuturor. 
De aceia, fiindcă multe lucruri n'aţi 
ştiut, fiindcă n'a lost cine să vi le spuie, 
“să vorbim despre momentul acela din 
‘luna August, despre acea zi de Sîntă- 

Mărie din August 1916, cind Romănia a | 
intrat în războiu, 


Bie pe vrèmea aceia multi oameni cari 
credeau cu bucurie cä se vor intimpla lu- 


cruri care nu sau întîmplat, Era unul, —. 


nu mai e printre noi-—, un om care a ju- 
cat un rol cultural şi un rol in viata po- 
liticä, unul care, cu toată politica lui de 
atunci, era foarte onest si a lăsat şi pe 
timpul Nemtilor o amintire frumoasă des- 


pre el, care a refusat să facă un pas în. 

fata ocupantilor şi a aruncat într'un mo- 


ment — se asigură din izvor bun — a a- 


runcat această formulă : «nu intrebuintez 


nenorocirea Romăniei ca să-mi formez 
reputaţie sau să-mi -creez un partid», 
era un om ca Titu Maiorescu, care cre- 
dea că a doua zi se va întîmpla cu totul 
altceva decit ce sa întimplat, că va. cä- 
dea Ministeriul care era atunci, al d-lui 
I. Brătianu, şi va veni alt Ministeriu şi 
acel Ministeriu- se va da de partea Cen- 
tralilor, Atit de răspîndită era această pă- 
rere, atît de mult aşteptată de răposatul 


“Titu Maiorescu şi de citi se găsiau im- © 
prejurul lui această totală prefacere a po- 


liticei Romăniei, încît asupra terii întregi, 
care credea acest zvon, răspîndit foarte 
dibaciu de oameni cari ştiu. să räspin: 
deascä zvonurile, asupra terii întregi, zic, se 
întinsese ca un nox apăsător. Eram în 
colţul de ţară pe care multisori dintre 
d-voastră, an de an, l-au cercetat ca să 
facem împreună puţină Spore sila şi Îm- 


du cn gle 
de Z AIE SRE 14 He 
‘pärtäsanie de ideal romănesc; eram la : 
Vălenii-de Munte şi aşteptam ca grozava 
“previsiune sä se îndeplinească. Niciodată 
în viaţa mea nu m'am simţit mai straşnic 
„zguduit şi mai adinc umilit decit atunci 
“cînd un om cu titlu de a fi crezut spu- 
nea: ce ati gindit si ati visat „d-voastră 
de-a lungul veacurilor sînt nimicuri; a- 
cum e ceasul politicei practice, care va 
trimete Romănia în lagărul Centralilor, 
putin după Turci ori după Bulgari, cari 
aveau un număr de paşi innaintea noas- 
trä şi erau vrednici de mai multă aten- 
tie în cinstita tovărăşie care sar fi al- 
cătuit atunci. 
De-odatä am afiat tocmai contrariul. 
Am aflat că, la capătul unei acţiuni di- 
plomatice conduse — am spus-o şi pe 
vremuri, şi multi rideau — conduse au 
multă dibăcie şi discretiune, la “capătul 
‘ecestei acţiuni am întrat unde trebuia să 
întrăm : în rîndurile apărătorilor dreptului 
fiecării naţiuni de a trăi de sine pe pä- 
mintul ei, în rîndurile acelora cari erau 
purtători ai dreptăţii fireşti, ai dreptăţii 
înnăscute a oricărui popor, în rindurile 
acelora cari nu puteau tolera ca banda de 
aristocrați învechiţi si de militarişti — în- 
imun sens care n’are nimic a face cu ceia 
ce e frumos şi onorabil intr’o armată —, 
plus atitia oameni de afaceri, atifia ex, 
ploatatori ai muncii omenirii uniţi cu 
banda prusiană şi cu acolifii ei austrieci 
şi cine mai mergea cu ei, să ajungă pe 
veci stăpîni ai omenirii întregi. Am aflat 

intr’un ceas de seară pe care nu-l voiu, 


uita niciodatä, din suplementele ziarelor 


trimese si în colțul de ţară unde mă gä- : 
siam, şi mai tărziu prin telegrama .pri- 


mului-ministru, că Romănia a hotărît să - 
între in războiu alături de Aliați, că răz-! 
boiul a fost declarat Austro Ungariei şi  ~ 


că trupele romăneşti au trecut Carpaţii. 


Ca unul care n'aveam nimic de făcut © 


la Bucureşti şi nicio tovărăşie cu cei de 
la guvern, şi ca unul care nu sufăr de 
păcatul naţional, destul de răspîndit, care, 
urez să nu fie întărit de amestecul 
d-voastră celor din Bucovina. in viata 


Statului romin, ca unul ce nu sufăr de 


păcatul de a mă amesteca în locul unde 
văd mişcare şi zgomot şi de-a întreba 
dacă nu e ceva şi pentru mine (surisuri), 
ca unul care nu-mi simt pofta de a mă 
găsi în treabă de a părea foarte ocupat 


şi împovărat cu griji mari de Stat, am: 


rămas în locul unde mă aflam. Nu voiu - 


uita însă călătoria pe care am făcut-o trei 
zile, după declararea războiului. Un gene- 
ral romin care mergea la graniță, de la 
Vălenii-de Munte pe la Cheia şi Bratocea, 
printr’o regiune pe care acei dintre 


d-voastră cari au văzut-o mo vor uita... 


niciodată, m'a întrebat dacă nu vreau să-l 
întovărăşesc. Talente militare nam de 
loc, şi competență militară tot aşa, dar 
pe o vreme de războiu să/mă întrebe un 
general dacă nu merg fie şi în cea mai 

riscată călătorie, e un lucru pe care nici — 
întrun chip nu-l puteam refusa : ie 
„— Vrei să mergi ? | 
— Fireşte | aut 
Dar unde? Pareă ştiam! Unde mergea : 
şi generalul. Aveam citeva hărţi şi citeva 
lămuriri pe care nu le avea generalul. E 
bine ca un general să aibă toate hărţile. . 
S'a întîmplat ca generalul să nu aibă 
una, pe cînd eu aveam o hartă etnogra- 
ficä alcătuită de o veche cunoştinţă a . 
noastră, de un prieten german care, din 
1915, mi-a fost cerut pentru revista geo- 
grafică Petersmann's Mitteilungen» să dau 
un articol despre drepturile Rominilor si. 


alcătuirea Statelor Rominilor, l-am datun 


articol redactat cum credeam că trebuie- 
şte redactat, întovărăşitde o hartă a pă- 
mintului romăresc de la Tisa pănă la 
Nistru şi cu indicatiunea că era: <Reich 
Michael des Tapferen» (surisuri). 
Editorul geograf îmi tipärise articolul 
şi a făcut şi o hartă foarte frumoasă pe 
care stătea scris în mare 'scrisoare ger- 
mană, limpede, «Reich Michael des Tap- 
feren>. Am pus harta în buzunar şi am 
plecat. Nu voiu uita niciodată drumul a- 
cesta. Era ceva cu totul particular în aier: 
parcă nici locurile nu mi păreau cum îmi 
păruseră pănă atunci, cu toate că le stră- 
bătusem de atitea ori. Cred că nu e ni-. 
meni dintre d-voastră care să nu fi ob- 
servat un lucru: că natura, pe care noi o 
acusă ” că e nesimfitoare faţă cu ceia ce 

se petrece in noi, natura aceasta, de si 
“rămîne aceiaşi, în ochii noştri capătă parcă, 
- un fel de complicitate misterioasă cu su- 
 fletul nostru, şi n'aş jura că nu se schimbă 


şi ea, că nu e fa anume momente altiel 
de cum o ştiam. Lucrul acesta îl ştie, de 
altfel, orice băiat de douăzeci de ani care 
simie că nu e bine să trăiască omul sin- . 
gur pe lume (risete): natura se schimbă 

în jarul lui, şi, de atitea ori, din lumi- . 

noasă ca într'o zi, de Maiu devine întu-! 
necatä ca întrun ceas de eclipsă. Si a- 
ceastă transformare a naturii nu se în 


-timplä numai cînd sufletul omului e mig: 
cat de anume porniri elementare, foarte / 
„explicabile şi, mărturisesc, destul de plă- 


cute— pe cit amintirile mă mai pot servi 


_. (tisete). Geia ce ştiu e că acel frumos 


colţ de ţară părea atunci complect trans- 
tormat. Parcă o binecuvintare a lui Dum- 

nezeu plutia în aier, Zic: binecuvintare a lui 
Dumnezeu care ar fi fost astfel chiar pentru : 
cine are cu totul alte idei decit ideile bi- 


'sericeşti în, ce priveşte originea şi: desvol- 


tarea lumii. Era ceva divin in aier. De. 
cite ori o jertfă mare se îndeplineşte, na- 
tara se divinisează printr'un fel de înţe- 


: legere, printr'un fel de presentiment al a- 


celei Jérile, 
Intr'adevär extraordinar | ‘de mare era 


„jertfa ceo făceam. Şi o ştiam cu toţii. Tin 


să O spun. Cine afitmä că ne pregătiam 
pentru o campanie / de trei luni de zile, 
că aveam convingerea de a fi doar greu- 

tatea cea mică; care la ceasul hotd- : 
‘ritor ajunge ca să se plece cumpăna dintre. 

cele două platouri echilibrate, cine zice 

că am plecat cu o uşurătate de copil, că . 
“miam făcut fie şi cea mai mică ilusie in 
ce priveşte cele ce ne aştepta, nu ştie 

ce vorbeşte. R&posatul de curind. Vasile 

Morţun, care, cu tot socialismul lui din 
„tinereţe, se deprinsese foarte bine cu ceia 


-~ ce se numeşte viata oligarhicä obişnuită. 


în politica de la noi, credea cäe necesar . 
ca declaraţia de războiu sä fie înto-. 
vărăşită şi de o demonstraţie naţională. 
Imi aduc aminte că-a venit un ordin al 
Ministeriului de interne ca națiunea să se 
încălzească pentru declaraţia de războiu. 
Cum înti'o localitate mică nue greu să 
fie cineva un personagiu, a venit la mine 
’ politaiul oraşului „să mă întrebe cum să 
facem .0 demenstratie naţională, apelind - 
chiar la mine să o organisez (surisuri). 
“ Am-răspuns: domnule, noi să fâcem de- 
monstratie naţională cînd so isprăvi totul, 
'cînd s’o usca cerneala cu care se va is- 

căli tratatul de pace, cînd s’or fi isprăvit | Ra 


toate jertfele si vom fi ajuns la capätul 
tuturor. suferințelor, fie că atunci îi fi d ta 


_ politaiu sau altul (ilaritate); pănă atunci 


nu facem nicio demonstraţie. 

"Si străinii cari erau la noi ca informa- 
„tori, ziceau: curioasă nație e natia aceasta; . 
nu se încălzeşte de nimic, e o nație tim- — 


pită, usată; n’are nervi; în afară de pe: 


“ti 4g 


‘ trecerile obişnuite nu poate prinde foc. , 


‘ 


Si, într'adevăr, cum am primit noi de: 
claratia de războiu, n'a mai primit-o nicio 
altă nație. Gindifi vă ce sa petrecut la 
Berlin, la Budapesta—foarte populară in 
momentul de faţă peutru că avem şi noi 
un rost pe acolo (ilaritate)—,.ce s'a pe- 
trecut la Viena în 1914. Eu. care aveam 
multe legături cu invatafi germani, pe 
care: mi pare rău că no să le pot con- 
tinua, am primit märturisirea unuia din 
cei mai mari printre ei, care-mi spunea: 

declaratia de räzboiu m'a făcut să“ TUp 


legăturile internationale; n'as voi să mai 


am nicio legătură cu învățații ruşi ită- 
lieni şi englesi; cu învățații francesi aş 
vrea, dar nu vor ei! (ilaritate); eu, care 
aveam legături cu învățați germani, pri- 


“miam scrisori de la dinsii la 1914. Scri- 


sorile, mărturisesc, mi-au produs impre- 
siune foarte rea şi în ce priveste cine le 
scria şi în ce priveşte poporul din care 


făcea parte persoana care le scria, 


Imi spuneau: niciodată în istoria ger- 


- mană n'a fost un asemenea moment; tre- 


buie să fii aici ca:sä vezi entusiasmul care , 


"de la un capăt Ja altul al ferii insufleteste 
“pe toţi la sacrificii, şi—aşa mai departe. 


Repertoriul pe care orice orator, orice 
conferențiar şi adese orice istoric îl are, 


la dispositie. Am fost foarte. dar foarte 


rău impresionat şi mi-am zis: poporul 
care poate avea aceste concepţii nu merge 
la biruinţă; nu sînt în psihologia sănă- 

toasă a poporului care-şi de soldatul ia 
biruintä astfel de manifestări, 

Nu aceasta este psihologia Rominului. 
Si nu a Rominului de suprafaţă, care e mai 
deprins cu moda, ci a Rominului din a- | 
dinc. a Rominului adevărat pe care, la. 
“urma urmei, ne sprijinim cu toţii, căciel 
ni-a dat dacă nu mă înşel, Romănia Mare 
—alfii sînt de părere că Romănia Mare 

ni-a dat-o cutare mare om, ori cutare alt 
mare, om precum ne lămuresc fotografiile 
cu iscälitura lor; eu însă tot cred că ni-a 
dat-o cel care aici poartă plete peste co- 
jocul lui mare ca o platosä şi care se uită 
drept înnaintea lui fără să caute la dreapta 
şi la stînga ce impresie produce. Si 
‘Romania Mare ni-a dat-o cel de la noi 
care gia täiat une ori pletele, dar pe 
dinnăuntru mintea-i e tot asa de chicoasă, 
de pletoasă cum e şi la cellalt; totaşa e 
de îndărătnic, de dîrz, de tăcut. de dis- 
cret, de nobil şi de aristocrat, Pentru că 
e lucru aristocratic să pleci lao încercare 
ca aceasta împotriva unui dugman ca a- 
cela, aşa tăcut şi sigur cum a mers el. 

Parcă nu ştiam că se va găsi în calea 
noastră amicul prusian! Ştiam noi că fra- 
‘tele de la Berlin este cel care trage sfo- 
rile la întreaga Comedie ; o ştiam foarte 
bine, Si dacă nu ştiam, nu ni-o spuneau 
aceia asupra cărora s'a ind eptat întăiu 
atacul nostru? | 

“La Vălenii-de-Munte am văzut pe cei 
dintăin prisonieri unguri, grăniceri. Unii 

dintre dingii, b'eti oameni ca vai de capul 
lor, n'aveau niciun fei de chef de vorbă, 
ci doar chef de mîncare, şi li dădeam cu 
toţii, căci sîntem foarte buni cu duşmanul 
nostru ( laritate). Unul singur stătea tăcut 

şi făcea impresia unui şoim împuşcat. 

Adecă : şoim este exagerat (surisuri); să 
zicem că era ca o pasăre răpitoare, Am 
văzut şi o Buhnă împuşcată odată: tot âşa 
cu ochii galbeni şi răi stătea întinsă şi | 
privia ca şi cum ar fi vrut să ne mă- . 
nînce. Pe aceia i-am întrebat: ce credeţi ? . 
— Dacă veţi face războiul numai cu noi, 
ne bateti, dar, dacă faceţi războiul şi cu 
Germanii, n’o să ne bateti! 

Ei bine pe noi nu ne interesa—vă rog 
să o credeti— iucrul acesta cu cine ne 
vom mii bate; pe noi nu ‘ne interesa 
faptul că ne-am bate trei luni de zile şi 
apoi să ne înfăţişăm innaintea Conferinţei 
şi să presintăm contul Roméniei. Ni era 
indiferent dacă batem, ori vom fi bătuţi; 
ni era indiferent dacă vom cuceri ori se 


„va întîmpla şi acel lucru grozav ca să 


fim cucerifi. Am spus-o în -Bucuresti cu 
luni de zile înnainte: să ne pregătim şi 
pentru casul că vom fi striviti în picioare, 
ocupați: cu o astfel de dreptate de partea 
noastră, nu putem rămînea zdrobiţi; cu 
cît mai greu vom fi loviți, cu cît mai 
mult vom fi apăsaţi, cu atît mai mult 
dreptul de a ni se recunoaşte si nouă «un 
loc la soare» se va impune. Nu ca nişte 
cerşitori la poarta Conferinţei să ne înfă- : 

‘fisäm, ci ca oameni cari, dacă nu se laudă 
mai mult, este pentru că sînt generoşi cu 
cei mari cari n'ar fi ajuns unde au ajuns 
. färä sacrificiul nostru, al celor mici (Inflä- 
cărate aplause indelung prelungite.) Aşa am 
porn t-räzboiul la 14/27 August 1916. 

Am pornit täcuti, hotăriţi, gata de orice, 
cum este in traditia noastră. Tradiţia in- 
treagă a istoriei Rominilor este aşa. Răz- 
boiul nu l-am făcut decît cu hotărîrea de - 
a merge înnainte, orice s’ar întîmpla pănă 
la ultimul capăt calculabil al silirtilor u- 
mane, Aşa au făcut strămoşii noşiri şa 
a tăcut Siefan-ce Mare. A‘ecä Şiefan.cel 
Mare şi-a închipuit că o să bată pe Sul- 
tanul Mohammed al II-lea de la început 
pănă la sfirsit? N'a gfcit Războienii ?) 
Stefan cel-Mare nu s'a gîndit că cetăţile . 
lui la Dunăre şi Marea Neagră, Chilia şi 
Cetatea-Albă, întoarse din nou în stăpi- 
nirea noastră atîtea sute de ani după sa- 
crificiile lui (aplause inflicdrate), pot să 
cadă în minile flotei turceşti? . Ce flotă 
avea el? Ce aliaţi? Unul, regele polon 
care-l uita, altul regele ungur, pe juma- 
tate Romin, ca singe, care-i exploata ori 
Europa departe, gindindu se la elte griji 
decît ale sale! Şi-a făcut totuşi datoria 
pănă la capăt. Si aşa şi-au făcut-o toţi, : 
căci aşa e în traditiunea poporului nostru: 
a nu face calcule cu soarta, ci.o singură 
socoteală: cu datoria sa elementară. Pen- 
tru îndeplinirea acestei datorii elementare. 


2 


i am tăcut ; şi războiul acesta. (lnflăcărate 
"aplausa îndelung prelungite.) 


Am văzut oastea noastră mergind la 


“luptă, şi am întîlnit-o mai tărziu, la Mă: 


räs-sti, unde am. mers să aduc soldaţilor ti 
din Prahova un pac de tutun şi puţine 
cărţi înnaintea transeelor lui Mackensen, - 
şi ce li mai trebuia ca să li se învoreze . 
niţel inima. Am văzut astfel de aproape 

pe soldatul wostru mai în fiecare fasă a 
luptelor nosstre, am avut contact direct 
cu acei Cari ne apărau şi ne înnălțau haps 
tind, dar mi a rămas innainte de toate in 
minte clipa aceia cind, intovarag' nd pe 
generalu! de care am vorbit, nam ajuns — 
unde voim şi a trebuit să ne întoarcem | 


îndărăt după o consuitație între noi. 


— Mergem mai deparie ? À 
— Pe mine, dacă m’o duce la Pesta, 
sint un individ destul de interesant, şi Sar 
putea să am chiar şi momente epreabile 
în această expositie publică, dar, in ce te. 
priveşte pe d-ta, nu ti-as vecomanda să 
mă întovărăşeşti la Pesta, Haina civilă © 
n'are nicio importants, dar haina ostă- 
şească e în legătură foarte strinsă cu o: 

noarea feril, 

Şi, fiindcă ne apucase noaptea, ne-am | 
întors îndărăt. In drum încă-am văzut un 
lucru pe care nu-l voiu uita niciodată. 
Alte armate au plecat cu strigăte si de- 
monstraţii ; ai noştri mergeau linistiti, cu 
pas măsurat şi încet, chibzuit, Am văzut 
multe armate, une ori în clipe importante, 


Get oe ante Saati 


"dar o armată mergind in telul acesta nam 
văzut la nimeni. 


Am. trecut de Bratocea si am gäsit cea 


… Wintdiu piatră de hotar sfărîmată si arun- 
"“cată în margenea şoselei. Am avut o strin- 
+ gere de inimă, Natural nu de jale pentru 
_ piatra stărimată (risete), dar de jalea tu- 


tuxor acelora cari ştiam Că, atitia şi ati- 
tia, vor trebui să moâră pănă ce acea pia- 
tră de graniță va fi ch adevărat desfiin- 
țată, de jalea atitora pe cari nu i-am cu- 
noscut, de jalea atitora pe cari îi cunoş- 


team, poate de jalea atitora cari erau a- 
| proaps de mine si pe cari stiam că no 
"să-i mai vad niciodată, poate şi de jalea 


fläcäil x plecaţi din sau de lingă casa mea, 
plecați toţi pentru a si faze datoria. Toate 
erau în sufletul mieu. 

-Trecind de locul unde. fusese notes: 
am văzut un teblou de o frumusetä Extra. 
ordinară : de o parte mergeau ţerani bä- 
trîni; fără niciun fel de uniformă. Che- 
mati pentru nevoile armatei, îşi duceau 
carele ca şi cum n’ar fi stat niciodată o 
graniţă pe acolo. cuo sfințenie patriarhală 
fără păreche. - . 

Am vorbit cu mai mulți mognegi: 

— Ce faceţi ? e 
— Ja ducem hrană pentru armată. 

— Stiti pe ce pămint cälcati? 

— Ne ducem la datoria noastră, şi pe : 
aici trebuie să mergem încotro ni s'a 
spus. ( 

Şi am văzut un frumos băiat de cinspre- 


720. 


zece, şaisprezece ani care venise gi el 
cu carele dar zburda dncolo de graniţă 
“pe pămînt unguresc cum îmi fachipuiu că 
zburdau soldaţii tineri ai lu Stefan-Vodä, 
ai lui Alexandru-cel-Bun în vremea cînd 
făceau năvăliri dincolo de graniţa Mol: 
dovei întregi de pe atunci. N'am văzut la 
pici unul din oamenii în vristd esitare, si 
“m'am văzut mai ales nimic din acea gran- 
domanie, din acea umflare de sine ba!jo: 
coritoare faţă de duşmani, din acea si- 
guranti a biruinţei care înseamnă tot- 
deauna naţiunile menite să fie bătute, 
înjosite şi; supuse. (Aplause călduroase.) 

Obreznicul care pleacă la b:ruinţă se 
întoarce cum sa întors un anume duşman 
de pe malurile Tissi acum cităva vreme 
si pe care-l cătam şi nu-l mai găsiam, 
deşi trebuie să fi fost pe undeva (mare | 
ilaritate); cei cari pleacă modesti gi la 
războiul propriu zisca si la războiul vieţii, 
pe aceştia să ştiţi că-i veţi găsi cîndva de- 
"parte şi siguri pe locul unde vor fi ajuns. 


Acestea sînt cele d'intăiu amintiri din 
războiu, amintiri cari mi-au pătruns aşa 
de adînc în minte, încît aproap» n'am 
decît să închid ochii ca să văd toată pri- 
veliştea aceia Si erau oameni zdrenfuiti 
cari n'avea măcar mindria ostasului de a. 
purta uniforma, căci știau că niciodată 
după atîtea. suferinţe, boli, infrindri ale 
foamei, nesoma şi ce mai poate lovi pe 
un biet om smuis de la casa lui, nu vor 

avea măcar o dacoratie care să arăte că 
au luat şi ei parte la acest; războiu de 
desrobire. Spuneam unui Ardelean că oa» 
menii aceştia mergeau la războiul de des- 
robire ca nişte mucenici, iar el mi-a zis: 
"na mucenici, cisfirţi înnaintea cărora să 
cazi in genunchi! Şi-mi cita un cas ce i 
s'a spus de o infirmieră germană: un o- 
fiter tînăr, care a murit pe urmă în chi-. 
nurile teribile ale rănilor lui. căuta; ceva 
să frămînte, să rupă. Ordonanta-i era Jin- 
ga dinsul Mina rănitului se opria asu- 
pra figurii soldatului şi o zgiria; îl apuca 
de faţă, îl tortura... Atunci s'a fators sora 
„de caritate către soldut şi i a spus: de ce 
stai d ta să te ndcdjeascd aşa ? 

— Dacă pot sé-i aduc o uşurare, ds ce 
să nu stau? 

Na se poate ceva mai frumos. E ceva 
care merită să între fa istoria “eroismului 
uman, Anume povestiri ale lui Tolstoi 
cuprind acelaşi gen de eroism, de la oa- 
meni tot aşa de mici. cari ştiau că nicio: 
dată na va fi răsplătită fapta lor gi a cä- 
ror privire timidă abia cuteza să se ri- 
dice către Dumnezeu, a cărui răsplată vine 
de aşa de departe pentru oamenii rel umili 
şi märunti. 


Cînd războiul nostru a început aşa cum 
vi-l spun s'au ridicat din străinătatea inte- 
resată, dintre oamenii pe cari războiul fi lo- 
via, protestări împotriva noastră. Ingäduiti. 
ca partea a doua a acestei conferinţe să o 
consacru acestor invinuiri, pentru: că n'aş 

vrea să rămtie în conştiințele mai deli- 


cate sau la oamenii intluentati dé cuvintele — 
‘sträinilor, cit de putin din aceste învi- — 


nuiri, 
Invinuirile nu veniau, fireşte, de la Bul- 


“gari, oameni cari nu prea argumentează 


‘(surîsuri); nu veniau de la Turci, biete . 


minţi simple,—de alminteri cu aceştia nu 
stăm de vorbi. Nu v:niau nici de la Aus- 
trieci, cari nu ştiu decît să vadă dacă nu 


"sa călcat vre-un regulament al lor. Ei 


credeau că or să domnească mult timp 
peste un popor supt veac de veac 
şi constatară de-odată, cu groază siindig- 
nare, că noi am călcat regulamentul prin 
declarația noastră de räzboiu: şi anume 
că declaraţia de războiu a fost presintată: 
cu nu ştiu cite minute mai tărziu decit 


pătrunderea trupelor noastre dincolo de 


graniţă. Prin urmare eram vinovaţi de un 
viciu de formă aşa de important, încit me: 
ritam să fim excluşi dintre societăţile na- 
tionale. Cu Ungurii nu poţi să discuti, 
cum nu poţi cu cineva care lucrează ele- 
mentar, şi Ungurii sînt o forță clemen: 
tară—sau o elementară lipsă de forţă (ila- 
ritate). Dar este şi un popor rationalist: 
poporul german, care a cercetat imediat 
filosofic atitudinea noastră si a presintat 
conclusiuni. Conclusiunile le-am găsit şi 
acum în urmă, într'o carte ce mi a venit 


prin Svitera. BS 


Poate e bine, pentru ca protestarea men 


a săibă o cit mai largă răspindire,să spun 

gi aici în ce împrejurări am cunoscut u- - 


nele acusatii ce ni sau adus, pentru ca, 
pe urmă, să se discute acusatiile înseşi. 

~ Innainte de războiu am colaborat si la 
_ cărți ştiinţifice germane. Erau multi Ger- 
mani pentru cari aveam cea mai mare 
stimă; cu atitia eram: prieten. Marturi- 
sesc că am jertât multe prietenii prin a- 
titudinea mea în neutralitate, şi o parte 
din interesele mele ştiinţifice s'au pierdut 
„pentru totdeauna. Nu-mi pare rău. Ştiam 
foarte bine, si nu mi-am pus întrebarea, 
naivă, a învățatului german: vreau să 
mai am relații cu cutari numai dacă—mai 
vreau ei! (Surisuri.) Redactasem pentru’ 
o mare colecţie de istorie, — e vorba de 
colecția de istorie universală a lui Hel-. 
molt, din care a doua ediţie trebuia să . 
apară —, redactasem, zic după cererea d-lui 
Helmolt însuşi, capitolele despre istoria 


Rominifor, Bulgarilor şi altor naţiuni : Al- - 


benesi, Tigani. ie 

Capitolele acestea le am dat. şi sau ti- 
părit-în 1914, Totul era gata în Januar. 
In Julie 1914 a început războiul. Legături 
mam mai avut cu Germania, si mă în- 
_ trebam dacă a apărut cartea, 

N'am putut da de rostul ei decît acum 
eiteva zile, deci în 1919, cînd, după cinci 
ani, am primit volumul IV, în care erau con- 
tributiile mele. Volumul "cuprinde - o pre- 
faţă care constituie o nmormintare cu 
toate onorurile a personalităţii mele şti- 
infifice, despre care se spunea că <a tre- 


. 
> 

ent la dusmani» (ging zu unseren Fein- 
den über) cu împrejarări agravante: că 
um trecut, nu numai în calitate de «supus», 
de Untertan, de supus al Romăniei, ci 
că am trecut şi ca om politic, «sondern 
auch als Politiker:, ceia ce e mult mai grav. 

După aceia am constatat că articolele 
mele erau întregite de la 1914 înnainte 
în sensul intereselor duşmanilor Romäni- 
ei; Ceva foarte onest ! Supt iscălitura mea 
d?ci au fost complectate capitolele mele . 
cu expunerea lucrurilor petrecute în ul. 
timii cinci ani, si în aceasta se batjocuria 
fara, uaţiunea, Regele, Regina şi eşa mai 
departe. In prefaţă se mai spunea că tex- 
tul adăugit s'a comunicat colaboratoritor 
«întru cit a fost posibil». \ 

Nici vorbă de o comunicare, cu toate 
că poşta germună mergea curent, şi avoi 
Muntenia stătea supt ocupaţia germană, 
şi erau ofiteri:germani la laşi 

Acestea le spun în treacăt pentru a 
trece apoi la înseşi acusatiile aduse, 


Intăiu, acest războiu al Romăniei de la 
1916 constituie o călcare de tratat. Au 
fost şi Romiri cari au crezut aceasta, Ar 
fi fost călcarea celei mai elementare da- 
torii de loialitate faţă de aliaţii noştri, 

Acum, pot fi şi între d-voastră persoane . 
care nu ştiu sensul tratatului pe care-l 
aveam cu Puterile Centrale. 

Tratatul de pace fusese încheiat numai 
pentru două scopuri; şi nu odată s'au 
spus aceste două scopuri. 


ts 


Inttiu ca să avem o paväzä împotriva 
Rusiei. Atita vreme cit Rusia era întreagă 
şi se îndrepta duşmănoasă în contra noas- © 
- tré, tratatul îşi avea utilitaiea, dar, cînd 
“Rusia nu mai lucra pe sama ei pro- 
prie, ci era supt conducerea aliaţilor din 
„Apus, cel d'intăiu motiv dispărea, Nu mai 

era Rusia care lucra pentru scopuri ru- 
„seşti. ci ea lucra în alianţă cu Franţa, 
Anglia, Italia, pentru s:opuri comune, 

Pe de altă parte, alianţa fusese făcută 
pentru a păstra pacea in Europa. Acesta | 
era sensul Triplei Alianțe, la care ne-am 
adăvgit într'un anume moment Dar toată 
lumea vedea că pacea n'a turburat-o de-. 
cit acela care-şi închipuia că prin atacul 
împotriva Serbiei Ungaria lui muribundă 
se va întări şi acei cari, în Germania,au 
crezut că trebuie să i se dea tot concur- 
sul fiindcă a venit ceasul ciad anumein: 
tenţii germane. nu mai puteau fi zăbovite 
si cind, prin urmare, cinimicul ereditar», 
Franţa putea să primească lovitura din 
care să nu se mai ridice. Nu se poate 
vorbi de nicio călcare de credinţă atîta — 
vreme cit sensul însuşi al legăturii de a- 
lianţă era falsificat de aceia chiar cari ne 
făcuseră să întrăm în această alianţă. 

Dar se mai spune că războiul nostru a 
fost vinovat si din alt punct/de vedere: 
Regele. Carol, înțeleptul rege Carol avuse 
o anume politică pe care a păstrat-o pănă 
la stirsit; <pănă la ultima lai suflare». A. 
ceastă politică — adäugia şi aceiaşi carte, 


; 


| 

es aa pe! 


reproducînd sentimentul curent in Gèrma- 
nia —a fost aprobată de Regele Ferdinand, | 
„Nu cundse niciun fel de aprobare din | 
‘partea Regelui Ferdinand a politicei Re: 


gelui Carol, Cunosc însă un lucru public 
în afird da atitea lucruri din engetarea si 


simtirea Regelui pe care le ştiu şi altfel si 


decît prin manifestările publice ale lui: 
cunosc declaraţia lui Ferdinand Liu în 


momentul cînd s'a înfăţişat întăiu ca rege . ii 
înnaintea celor două Adunări Cu o mă- 


refie care biruia . timiditatea sa naturală . 


ii şi care fäcea dintwinsul un erou, in zină 
"depunerii jnrămîntului regele Ferdinand 


li 


a spus: «Voia fi un bun Ronin!» Sia 


“fost înnainte de toate; un bun Romin: — 
a fost cu atîta mai mult, cu cît trebuia : 


să fie un bun Romin împotriva tuturor 


„ legătarilor sale, tuturor amintirilor sale 


şi a unei părţi din ființa sa morală în... 
săşi. (Intlăcărate aplause, prelungite stri- 


| “găte de: Träiascäl Toată sala ovationeazä — 
"în picioare). | 


Este obiceiul ca regii să poarte în is. 
torie şi un nume de caracterisare a folo- 
sului adus neamului lor. Nu ştiu ce nu: 


„me se va adăugi aceluia al regelui Carol, > 
care a folosit, de sigur, aga de mult po- 9 


porului său, dar regelui Ferdinand, un 
străin, prieten al nostru, 4 propus să i se 
zică : cle loyal»! (Puternice aplause) 

: In istorie ar fi mai bine, totuşi, să „ră. 


. mie cu numele pe care nu i l-a dat alt- 


cineva decit el singur, în clipa cînd, cu 


Sat 


tadined religiositate, îşi lua, fidutoriras de 


a fi un vrednic și bun Romin. (Inflăcă- 


‘rate aplause si ovatiuni), «Ferdinand bu- 


„mul Romin.» (Ovatiuni indelung pita: pe a 


gite.) 


A 

«Bunul Romin» n'a plecat. la războiu 
uşor. Politica regelui Carol o cunoştea, 


- Acea politică a tost numită foarte greşit 


«poltica tradiţională a Romăniei». 


De ce 2 De la 1886 pănă la 1914 să se ~ A 


poată crea adecă o politică . tradițională 
a unui neam? In atît de szurtă vreme? 


Sau poate de la 1866, de la venirea re. 


gelui Carol? Adecă o jumătate de veac 
poate să înte meieze pel tradiţională : a 
Romăniei ? 

Politica traditional a Romänier a Prin- 
cipatelor care au format-o se cuprinde în 
‘ dond puncte: legături cu toţi creştinii din 
Peninsula Balcanică, dindu li cultura si 
sprijinul necesar, pentru desvoltarea lor 
intelectuală şi economică, adăugind însă 
0 hegemonie care, în asemenea impreju: 


rari, este naturală, şi nu cuprinde trufie, 
Romănia urmînd ar fi numai prima inter. 


pares. Si, al doilea: transmiterea către 


acest Răsărit, stind supt influenta morală. 
a Romăniei, a ideilor celor mai generoase ase 


pe care le-a produs Apusul. 


Coroana Impäratilor bizantini, cind a că- 


“zut de pecapul lui Constantin Paleologul, 
pe fruntea Domnilor Ţerii-Romăneşti şi ai 
Moldovei sa pus. (aplause entutiaste), De 


aceia, cu. cununa împărătească îl node ba 


oye za 

pe Stefan cel Mare; cu cununä împärä. 
teas: îl vedeti pe zidurile altor biserici 
pe Petru Rares; de-aceia, pănă în tim- 
purile de înjosire, această podoabă a Ce. 
sarilor bizantini, cari nu sînt decit Romani | 
de Răsărit. n'a dispărut nici odată din 
atributele Domnilor romini 

Al doilea, niciodată ideile apusene ‘War 
fi pătruns adînc în Răsărit dacă n’am fi 
fost veşnic mijlozitorii acestei cugetări, ro- 
mane: cUgetarea europeană, umană, În- 
tru toate neasămănătoare cu cugetarea 
politică. germană. națională pănă intr’atir, 
în cit deneagă dtepturile altor: naţionali: 
täti şi se ridică în contra umanităţii stri- 
vite, umilite. osîndite la moarte, nepäsin- 
da-i de soarta naţiunilor străine, fie şi a 
celei mai fansintate, celei mai bine orga. 
nisate. Cultura pe care am mijlocit o noi 
este numai aceia care, se îndărătniceşte a 
crede în dreptatea omenirii şi serveşte în- 
nainte de toate această dreptate (Aplause 
prelungite). 

+ Am spus că regele Ferdinand n’a por: 
sa uşor la războiu. Am avut cinstea să 
“fiu martur al chinurilor de conştiinţă ale 
Regelui nostru, chinuri de constiintä care 
au isprävit printr'o aşa de nobilă şi tru: 
moasä biruintà. 

Si rog pe acei cari mă assultă în a- 
ceastă seară să nu piardă această ştire, ci 
s'o păstreze adinc in minte, pentru că ea 
faze parte din elementele principale de 
preţuire pentru figura istorică care va fi 
regele Ferdinand. 

În tot cursul războiului a fost un s'n-* 
- gur om care n'a desperat niciodată in 
profunda lui religiositate in cred nta lui 
că faptele omeneşti sint îndreptate de : 
Dumnezeu, în siguranța lui că nu ex'stă 
mai multe feluri de dreptate pe lume, ci 
numai 0 dreptate, unică precum nu există 
decit o datorie, unică şi că nu este je'tfă 
prea mare care sar face pentru dinsa. 
Ingenun-hind pe lespezile biszricii catolice 
din laşi, el plingea în ceasul cel mare, u- 
surindu şi sufletul si cerînd lui Dumnezeu 
biruința care nu putea ipsi. 

Şi. asifel, regele Ferdinand a spus cind- 
va, în clipa cînd, mărturisesc, eu însumi 
mă îndoiam dacă în vi ata noasträ, a celor 
„de a-um, ss va ajange ţinta pe care o 
urmăriam, a spus, réspunzind la cuvintele 
mele triste, că vom iesi din vremurile a- 
cestea grele, dar tără Bucovina şi fără 
Ardeal, cele ce urmează. S'a oprit, m'a 
privit lung şi mi-a spus: «Vom ieşi din 
räzboiu şi cu Bucovina, şi cu Ardealul» 
(emâţionante ovatiuni). 

S\ tin minte că aceasta a fost într'un 
moment de cele mai adinci umilinti ale 
noastre, de cele mai mari suferinţe, de 
cele mai negre prognosticuri în ce pri- 

veşte resultatul fina! însuşi al războiului. 
* Prin urmate, cînd vine cine-va să vă 
vorbeas :& de «politica tradiţională» a re- 
gelui Carol, cînd vi se afirmă aprobarea 
acestei politice de regele Ferdinand pen: 
tru a-l întăţişa ca pe un aventurier care 


FA pirdsit drumul normal, “acela nu ştie ce. : 

~ vorbegie. us 
Si datoria d-voastră este ca, ori decite 
ori ar veni în convorbire această chestie, 


cu aceste argumente să arätati care a fost 
"adevărata politică tradițională a Romăniei 


şi că, dacă vechea politică am „părăsit-o, . 


„a fost din causa motivelor care nu mai 


existau la 1916. Dar niciodată re gele Fer- 
dinand n'a recomandat şi el această linie 
politică, nu sa angajat a Oo duce mai de: 
parte, 

Să adäugim acusstia, care vine din a- 
nume cercuri demagogice, că războiul a 
fost un act de imperialism? Ce- însem. . | 
neazä imperialsm? Adecă a lua arma în 
mînă ca să ap-ri pe ai tăi, a întrebuința à 
dreapta violenţă împotriva celor mgi nele- 
gitime viol nte, care lovesc in tot ce 4i 
mai scump şi încearcă a ţi interzice în- 
 treg’ viitorul, a-ţi paralisa toată  activita- 

„tea viitoare, aceasta se chiamă imperia- 
lism? | 

Imperialism se numeşte tendința de a 
stăpîni fără drept oricît pămint, oricare 
„ar fi populaţiile ce ‘ar locui gi ori care. 
ac fi sentimentele lo:uitorilor cari sînt 
acolo. 

Acesta este imperialism, iar a cere cu 
arma în mind dreptatea pentru fraţii tăi, 
a cere ca tot pămîntul locuit de Romini 
să re numai, după. voința lor, a tuturor 
Rominilor, o largă ţară democratică, a. ° 
ceasta nu se chigma imperialism. A ur: 


Vue M a 


A a pe dia: în rétrapere pentru aie 
- face imposibilă întoarcerea lui ofensivă şi a | i, 


- obținea garanţii că hotarele nu ni vor mai 


> 


~ fi încălcate, a ridica pentru acest scop... 
: „steagul, aceasta nu se ch: amă imperialism, iy 


A sia’ strajă la Nistru peniru ca oactivi- 


"tate politică şi socială care vorbeste: de 
- socialism înjosind socialismul însuşi, da: 
tor să fie social si să se sprij ncască pe 
legăturile fireşti dintre oameni, a sta cu - 
: pusca la Nistru impotriba bestiei bolşe- 
„vice, ca gt a păzi graniţa Dunării împo: 
triva + nor oameni cum sînt Bulgarii, ane 


încunjura cu bn zid de piepturi de jur 


“împrejurul! hotarului päzindu-ni mosia stă- 


bună aceasta nu e imperialism. C ne în- 
trebuințează cuvîntul de Imperialism fata 


: de acei ce nu fac dectt să apere teritorii | 
pe care cu atitea jertfe | au desrobit, nu 
face decit să se desonoreze pe el insusi 


in capacitatra lui log cd de apreciere a 
faptelor omeneşti (aplouse prelungite). 


Astfel, frați bucovineni, am isprăvit. Am 


"arătat starea noastră de spirit cînd am 


ornit la războiu; 4m arătat ce era în 
inima noastră, şi ce ştiam, „că este în fata 
noastră, în urmărirea unui scop aşa de 
firese com era acela pentru care am în: 


ceput războiul. Am vădit, din lucrurilepe 
care le stiu, ceia ce poate fnnälfa si mai . 


mult figura omului nobil supt sceptrul de: 
-mocratic al căruia poporul romänesc poate 


să aibă | o desvoltare stot ait de: lib: IRA 


Nhe 


Wel : Al a cu LE RS SL TRE 
| = AU A 
tot attt de largă, tot atît de modernă ca 
„şi supt oblăduirea trecătoare a cine ştie 
căror formaţiuni fără garantie şi fără pu- 
tere, care umblă prin mintea oamenilor 
usuratici. Am dovedit în ateastă a dova 
parte că niciuna din invinuirile ce sau 
adus războiului nostru nu poate räminea 
în picioare. Războiul acesta n'a fost nici 
o călcare de credinţă, nici o părăsire a 


politicei tradiţionale şi, în sfirşit, ter- 


minvl de «imperialism» nu se poate a- 
hea acţiunii începute de noi într'un ceas 
ericit, acum tre: ani de zile. 

Aniversara aceasta a lui 27 Avgust 1916 
va rămînea astfel, cînd se vor limpezi lu- 
crurile, cînd vor veni altii, bine informaţi, 
cu inima liberă de patimi şi vor aprecia 
şi oamenii şi faptele, va răminea, zic, cea 
mai însemnată aniversară din desvoltsrea 


întregii istorii a Rominilor. Ea va înlocui 


ca importanță data de 24 anuar, cind. 


Moldova sa unit cu Tura-Romäneascä 
'supt oblăduirea lui Alexandru Ioan Cuza: 
o va inlocui ca însemnătate pentru că a- 
tunci, oameni din clasa superioară, şi nu- 
mai ei, sprij nindu-se pe simpatiile Euro: 
pei au realisat, fără singe—n'aş zice fără 
trudă, dar fără sînge—idealul unităţii ro- 
măneşti mai înguste. 
Fapte'e mari în istoria popoarelor siat 
însă acelea în care s'a cheltuit mai mult 
pentru atingerea scopurilor supreme. Si 
importanta evenimentelor se’ S)coteste 
astfel, nu numai după ţinta atinsă, ci 

şi prin dovezile jertfelor aduse, în înfrun- 
tarea primejdiilor ce au premers atihgerea 
țintei. Intre 24 lanuar 1859 şi 27 August 
1916 oricine va alege deci data cînd un 
popor s'a arătat dispus să primească toate 
"riscurile numai pentru a ajunge la înde- 
plinirea ursitei sale întregi. 

Această dată va înlocui şi pe 10 Maiu 
care ni-a dat dinastia, aducînd pe Carol 
l-iu pe pămîntul romănesc spre x stabili 
ordinea în locul deşordinii partidelor po- 
litice şi ambițiilor de familii princiare, 
„Niciodată însă «zece» Maiu nu va putea 
atinge ca importanţă această dată din 
„August 1916 cind urmaşul aceluia care 
“la 1866 a aşezat dinastia sa pe tronul 
terii noastre a avut, împotriva a tot ceia 
ce stăpînise mintea înnaintaşului său cu- 
rajul superb, uriaşul curaj de a pune în- 
sisi soarta ferii sale si soarta veamului 
său în cumpără, numai casă nu mai tră- 
iască cea mai mare parte din acest neam 
în robie şi desonoare. (Emotionsnte ova- 
fiuni.) 


Căci nu este prietenul unui popor cîr-. 
muitorul care crufä Nu este prietenul | 
unui popor acela care lasă pe cei încre- 
dinfati grijei sale să se îngroape şi să 


decadă în liniştea garantată cu orice pret. 
Nu este prietenul şi ocrotitorul firesc al 
unvi popor acela: care caută ne:ontenit 
să împace şi să împiedece. Adevăratul prie- 
ten şi conducător chemat al unui popor 
este numai acela care pentru sine sipen: 


3 


= 

tru acel popor, are toate îndrăznelile. pănă 
la aceia supremä, de a pune totul în joc 
spre a se atinge ţinta cea mai înnaltă, 
(Mari aplause.) Şi niciodată in desvolta- 
rea poporu'ui nostru toate forţele noastre 
n’au fost aruncate în luptă de cineva care 
el însuşi să nu se mai gîndească la per- 
soana lui, pănă la acea dată din August 
1916 

Si asttel voiu încheia spunind: binecu- 
vintatä fie de-a lungul veacurilor ziua — 
cînd, cu învoirea noastră a tuturor celor 
buni, prin Avîntul şi entusiasmul tuturor 
inimilor calde, Regele Romäniei a în- 
drăznit să spuie în faţa lumii întregi că, 
orice ar fi neamulromänesc nu mai con- 
simte să trăiască încătuşat ca pănă acum, 
că-i trebuie dreptul lui şi că, de ar fi să 
"şi moară, dreptul său îl va urmări pănă 
la sfîrşit. (Aplause entusiaste. ovatiuni 
“mult prelungite») 


